میرا نام مے لی کھوئی ہے اور میں ایک ڈیزائنر اور ایک موجد ہوں۔
لہذا کچھ چیزیں جو میں نے ڈیزائن کی ہیں وہ ایپل میں رہی ہیں، اور اب میں بچوں کے استعمال کے لئے مصنوعات تیار کرتی
ہوں تاکہ وہ اسکول میں ایک آسان وقت کا تجربہ کر سکیں۔
میرے دوسرے کاموں میں ڈی جے-انگ اور رقص کرنا شامل ہیں۔
کمپیوٹر ہر جگہ موجود ہیں!
وہ لوگوں کی جیب میں ہیں، وہ لوگوں کی گاڑیوں میں ہیں، لوگ انہیں اپنی کلائی پر پہنے ہوئے ہیں۔
وہ ابھی آپ کے بیک پیک میں بھی ہوں گے۔
لیکن کیا چیز ایک کمپیوٹر کو کمپیوٹر بناتی ہے؟
بہرحال کیا چیز کمپیوٹر کو ایک کمپیوٹر بناتی ہے؟
اور حتٰی کہ یہ کیسے کام کرتا ہے؟
ہائے میں ناٹ ہوں! میں ایکس باکس کے اصلی ڈیزائنرز میں سے ایک تھا۔
میں شاید سات سال کا تھا جب سے میں کمپیوٹرز کے ساتھ کام کرتا رہا ہوں اور اب میں ورچوئل ریئلٹی پر کام کرتا ہوں۔
بحیثیت انسان، ہم نے ہمیشہ مسائل حل کرنے میں مدد کے لئے اوزار بنائے ہیں۔
اوزار جیسے، وہیل باررو، ہتھوڑا، یا ایک پرنٹنگ پریس، یا ٹریکٹر ٹریلر۔
ان سب ایجادات نے دستی طور پر کام کرنے میں ہماری مدد کی۔
وقت گزرنے کے ساتھ، لوگوں کو تجسس کرنا شروع ہوا کہ کیا
ایسی مشین کو ڈیزائن کیا اور بنایا جا سکتا ہے جو ہماری سوچنے والے کام میں
مدد کرے، جیسے مساوات کو حل کرنا یا آسمان میں ستاروں کا سراغ لگانا۔
مٹی اور پتھر جیسی مادی چیزوں کو منتقل یا جوڑ توڑ کرنے کے بجائے، ان مشینوں کو
معلومات میں جوڑ توڑ کرنے کے لئے ڈیزائن کیے جانے کی ضرورت ہوگی۔
جیسا کہ کمپیوٹر سائنس کے علمبرداروں نے دریافت کیا کہ سوچنے والی مشین کو کس طرح ڈیزائن کیا جائے، انہوں نے
محسوس کیا کہ اس نے چار مختلف کام انجام دینے ہیں۔
اسے ان پٹ لینے، معلومات
اسٹور کرنے اسے پراسیس کرنے
اور اس کے نتائج کا آؤٹ پٹ دینے کی ضرورت ہوگی۔
اب یہ بات بالکل سادہ لگ سکتی ہے،
لیکن یہ چار چیزیں تمام کمپیوٹرز میں عام ہیں۔
یہی وہ چیز ہے جو ایک کمپیوٹر کو کمپیوٹر بناتی ہے۔
ابتدا کے کمپیوٹرز لکڑی اور دھات سے میکانی لیورز اور گیئرز کے ساتھ
بنائے گئے تھے۔
اگرچہ، 20 ویں صدی تک، کمپیوٹرز نے بجلی کے اجزاء استعمال کرنا شروع کر دیئے تھے۔
یہ ابتدائی کمپیوٹرز واقعی نہایت بڑے اور نہایت سست تھے۔
کمرے کے سائز کے ایک کمپیوٹر میں صرف حساب کا بنیادی مسائل حل کرنے کے لئے گھنٹے لگ جاتے تھے۔
یہ مشینیں چمکتی دمکتی، مختلف رنگین دھاتوں اور متعدد چمکتی روشنیوں سے مل کر بنائی گئی چیزیں تھیں۔
کمپیوٹرز کا آغاز بنیادی کیلکولیٹر کے طور پر ہوا، جو اس وقت پہلے ہی
واقعی بہت زبردست تھے، اور وہ اس وقت صرف اعداد پر کام کرتے تھے۔
لیکن اب ہم انہیں ایک دوسرے سے بات چیت کرنے کے لئے استعمال کر سکتے ہیں، ہم انہیں گیمز کھیلنے، روبوٹس کنٹرول
کرنے اور کوئی بھی شوقیہ کام کرنے کے لئے استعمال کر سکتے ہیں جس کا شاید ہی آپ نے تصور کیا ہو۔
جدید کمپیوٹرز ان بھاری قدیم مشینوں کی طرح بالکل نظر نہیں
آتے ہیں لیکن وہ ابھی بھی وہی چار کام کرتے ہیں۔
سب سے پہلے تو، ہم ان پٹ کے بارے میں بات کرنے لگے ہیں۔
یہ میرا پسندیدہ عمل ہے کیونکہ ان پٹ جو ہے وہ ایسی چیز ہے
جو دنیا کرتی ہے یا آپ کرتے ہیں جس سے کمپیوٹر وہ چیزیں کرتا ہے۔
آپ کمپیوٹر کو کی بورڈ کے ساتھ بتا سکتے ہیں کہ کیا کرنا ہے، آپ انہیں
ماؤس، مائیکروفون، کیمرہ کے ساتھ بتا سکتے ہیں کہ کیا کرنا ہے۔
اور اب اگر آپ اپنی کلائی پر کمپیوٹر پہنے ہوئے ہیں، تو یہ آپ کی دل کی دھڑکن کو سن سکتا ہے یا آپ کی گاڑی میں تو،
یہ سن سکتا ہے کہ کار کیا کر رہی ہے۔
اور ایک ٹچ اسکرین دراصل آپ کی انگلی کو محسوس کر سکتی ہے، اور یہ جو کر رہی ہوتی ہے اسے ان پٹ کے طور پر لیتی ہے۔
یہ تمام مختلف ان پٹس کمپیوٹر کو معلومات دیتے ہیں، جسے پھر میموری میں محفوظ کر لیا جاتا ہے۔
کمپیوٹر کا پروسیسر میموری سے معلومات لیتا ہے۔
یہ اس کا جوڑ توڑ کرتا ہے یا وہ الگورتھم کا استعمال کرتے ہوئے
اسے تبدیل کرتا ہے، جو صرف کمانڈز کا ایک سلسلہ ہے۔
اور پھر یہ پراسیس کردہ معلومات کو دوبارہ میموری میں اسٹور کرنے کے لئے واپس بھیجتا ہے۔
یہ عمل تب تک جاری رہتا ہے جب تک کہ پراسیس کردہ معلومات آؤٹ پٹ کے لئے تیار نہیں ہو جاتی ہے۔
ایک کمپیوٹر معلومات کو جس طرح سے آؤٹ پٹ کرتا ہے وہ اس بات پر منحصر ہوتا ہے کہ کمپیوٹر کو کیا کرنے کے لئے ڈیزائن کیا گیا ہے۔
کمپیوٹر ڈسپلے متن، تصاویر، ویڈیوز، یا انٹرایکٹو گیمز -- یہاں تک کہ ورچوئل حقیقت بھی دکھا سکتا ہے!
کسی کمپیوٹر کی آؤٹ پٹ میں روبوٹ کو کنٹرول کرنے کے سگنلز بھی شامل ہو سکتے ہیں۔
اور، جب کمپیوٹرز انٹرنیٹ سے منسلک ہوتے ہیں، تو ایک کمپیوٹر
سے آؤٹ پٹ دوسرے کمپیوٹر کے لئے ان پٹ بن جاتی ہے، اور اس طرح اس کے برعکس بھی۔
آجکل ہم جو کمپیوٹر استعمال کرتے ہیں وہ ابتدائی سوچنے والی مشینوں سے حقیقتًا مختلف ہیں۔
اور کون جانتا ہے کہ کل کے کمپیوٹرز کس طرح کے ہوں گے؟
میری امید ہے کہ آپ یہ فیصلہ کرنے میں مدد لیں کہ آپ کیا چاہتے ہیں کہ مستقبل کے کمپیوٹرز کس طرح کے دکھائی دیں۔
لیکن تمام کمپیوٹرز میں، ان میں استعمال ہونے والی ٹیکنالوجی کے مختلف اقسام کے قطع نظر،
وہ ہمیشہ وہی چار چیزیں کرتے رہے ہیں۔
وہ معلومات لیتے ہیں،
وہ اسے بطور ڈیٹا اسٹور کرتے ہیں،
وہ اسے پراسیس کرتے ہیں،
اور پھر نتائج کا آؤٹ پٹ دیتے ہیں۔